b'\n_START_ARTICLE_\nFiligran\n_START_PARAGRAPH_\nFiligran je od 2000 pr. n. \xc5\xa1t. iz Troje znana zlatarska tehnika. Je ob\xc4\x8dutljiva vrsta kovinskega nakita, navadno iz zlata ali srebra, z drobnimi biseri ali prepletenimi nitmi ali obojim, spojene med seboj ali na povr\xc5\xa1ino predmeta iz iste kovine in razporejeno v umetni\xc5\xa1ki motiv. Izdelek daje vtis \xc4\x8dipke in je \xc5\xa1e vedno priljubljen v Indiji in drugih azijskih dr\xc5\xbeavah. Filigran je bil priljubljen tudi med  italijanskimi in francoskimi obdelovalci kovin od leta 1660 do poznega 19. stoletja. Ne sme se ga zamenjati z ajoure nakitom oziroma tehniko, ki jo sestavlja vrtanje lukenj v predmete iz plo\xc4\x8devine._NEWLINE_Beseda filigran izhaja iz latinske filum, kar pomeni, nit in granum - zno, v smislu majhne kapljice. Latinska beseda je dala filigrana v italijan\xc5\xa1\xc4\x8dini, ki je postala filigrane v 17. stoletju francoskem jeziku.\n_START_SECTION_\nZgodovina\n_START_PARAGRAPH_\n\xc4\x8ceprav je filigran postal v sodobnem \xc4\x8dasu posebna veja nakita, je bil v preteklosti del rednega dela draguljarjev. Prakti\xc4\x8dno ves nakit Etru\xc5\xa1\xc4\x8danov in Grkov (razen, \xc4\x8de je bil namenjen za v grob in zato zna\xc4\x8daj ni bil utemeljen), je bil spajkan in zgrajen iz zlata, namesto narejen s tol\xc4\x8denjem ali graviranjem.\n_START_SECTION_\nStarodavni izdelki\n_START_PARAGRAPH_\nArheolo\xc5\xa1ke najdbe v anti\xc4\x8dni Mezopotamiji ka\xc5\xbeejo, da je bil filigran uporabljen v nakitu od leta 3000 pred na\xc5\xa1im \xc5\xa1tetjem. V mestu Midyat v provinci Mardin v zgornji Mezopotamiji, so uporabljali obliko filigrana iz srebrnih in zlatih \xc5\xbeic, znano kot telkari, razvit v 15. stoletju. \xc5\xa0e danes mojstri obrtniki v tej regiji izdelujejo drobne izdelke telkari. _NEWLINE_Egiptovski draguljarji name\xc5\xa1\xc4\x8dajo \xc5\xbeice tako, da stojijo v ozadju na prepletu ali druga\xc4\x8de urejenem okrasju. Z izjemo veri\xc5\xbeic, se ne more trditi, da se filigransko delo veliko izvaja. Njihova mo\xc4\x8d je bolj v na\xc4\x8dinu okra\xc5\xa1evanja cloisonn\xc3\xa9 in s svojim oblikovanjem okraskov. Veliko je \xc5\xa1e vedno primerov okroglih pletenih zlatih veri\xc5\xbeic iz fine \xc5\xbeice, kot so tiste, ki jih \xc5\xa1e vedno izdelujejo kot filigran v Indiji so znane kot Tiruchirappalli veri\xc5\xbeice._NEWLINE_V ornamentih, ki izhajajo iz feni\xc4\x8danskih krajev, kot sta Ciper in Sardinija, so izdelki iz zlatih \xc5\xbeic zelo natan\xc4\x8dno izdelani, a umetnost je napredovala do popolnosti pri Grkih in Etru\xc5\xa1\xc4\x8dannih od 6. do 3. stoletja pr. n. \xc5\xa1t. \xc5\xa0tevilne uhane in druge osebne okraske so na\xc5\xa1li v osrednji Italiji in so ohranjeni v Louvru in v Britanskem muzeju. Skoraj vsi so filigransko delo. Nekateri uhani v obliki cvetov z geometrijsko zasnovo, so sestavljene iz majhnih volut iz zlate \xc5\xbeice, in ta vrsta ornamenta se spreminja z manj\xc5\xa1imi razlikami v na\xc4\x8dinu uporabe \xc5\xa1tevila ali razporeditev volut. Vendar pa listov in cvetja italijanskem filigranu ni videti v starodavnih modelih. _NEWLINE_Muzej Ermita\xc5\xbe v Sankt Peterburgu vsebuje neverjetno bogato zbirko Skitskega nakita iz grobov iz Krima. Veliko zapestnic in ogrlic iz te kolekcije je narejenih iz zavite \xc5\xbeice, nekaj v kar sedem vrst spletenih, z zapirali v obliki glav \xc5\xbeivali, kovano delo. Drugo so nizi velikih zlatih kroglic, okra\xc5\xa1ene z volutami, vozli in drugimi vzorci iz spajkane \xc5\xbeice \xc4\x8dez povr\xc5\xa1ino. V Britanskem muzeju je \xc5\xbeezlo, verjetno od gr\xc5\xa1ke sve\xc4\x8denice, ki je prekrito s pletenim in mre\xc5\xbeastim zlatom, zaklju\xc4\x8den z nekak\xc5\xa1nim korintskim kapitelom in sklepnikom iz zelenega stekla.\n_START_SECTION_\nAzija\n_START_PARAGRAPH_\nVerjetno je, da se v Indiji in razli\xc4\x8dnih delih srednje Azije, filigran izdeluje od davnine, ne da bi se modeli kakor koli spremenili. Ali so bili azijski draguljarji pod vplivom Grkov, ki so se naselili na tej celini ali le usposobljeni v skladu z njihovo tradicijo, ni jasno, da so indijski izdelovalci filigrana ohranili iste vzorce, kot stari Grki in jih delajo \xc5\xa1e danes. Potujo\xc4\x8di obrtniki so dobili toliko zlata za kovanje ali graviranje, kot so tehtali, ga segrevali v ponvi z ogljem, nato pa izdelali na dvori\xc5\xa1\xc4\x8du ali terasi hi\xc5\xa1e delodajalca po na\xc4\x8drtih umetnika, ki je stehtal kon\xc4\x8dano delo, nakar je dobil mojster pla\xc4\x8dilo za svoje delo. Zelo fina zrna ali biseri in bodice zlata, komaj debelej\xc5\xa1e od grobe dlake, ki \xc5\xa1trlijo iz plo\xc5\xa1\xc4\x8d iz zlata, so metode za okras \xc5\xa1e danes. _NEWLINE_Za kraj Cuttack, v vzhodni indijski dr\xc5\xbeavi Odisha, je zna\xc4\x8dilnost tradicionalna filigransko natan\xc4\x8dna izdelava. Znana kot tarakasi v Oriya jeziku. Najbolj se filigransko delo vrti okoli podob bo\xc5\xbeanstev. Zaradi pomanjkanja pokroviteljstva in sodobnih oblikovalskih idej, je ta umetnost zamrla. Dru\xc5\xbeba pod vodstvom Nine Ganatra (www.filigreefinding.com) je za\xc4\x8dela z o\xc5\xbeivljanjem te umetnosti. Potrebno je opozoriti tudi na srebrni filigran iz Karimnagarja v dr\xc5\xbeavi Andhra Pradesh.\n_START_SECTION_\nSrednjeve\xc5\xa1ka Evropa\n_START_PARAGRAPH_\nV poznej\xc5\xa1ih stoletjih so nastale \xc5\xa1tevilne zbirke srednjeve\xc5\xa1kih draguljarskih del - relikviarijev, prevlek za evangeljske knjige, itd, izdelanih v Carigradu od 6. do 12. stoletja ali v samostanih v Evropi, v katerih so \xc5\xa1tudirali in posnemali bizantinske zlatarske izdelke. Ti predmeti, obogateni z dragocenimi kamni, polirani in emajlirani, so pogosto okra\xc5\xa1eni s filigranom. Velike povr\xc5\xa1ine zlata so v\xc4\x8dasih prekrite s spiralami privarjenimi s filigransko natan\xc4\x8dnostjo, vogali knji\xc5\xbenih ovitkov ali plo\xc5\xa1\xc4\x8de relikviarijev so pogosto sestavljeni iz zapletenih kosov pletenih izdelkov, izmeni\xc4\x8dno oblo\xc5\xbeenih z emajlom. Bizantinski filigranski izdelki so v\xc4\x8dasih obogateni s kamen\xc4\x8dki med spiralami ali vozli\xc4\x8dki. Primere takih dekoracij je mogo\xc4\x8de videti v Victoria and Albert in Britanskem muzeju (npr. Lotarjev kri\xc5\xbe, del zakladnice katedrale v Aachnu)._NEWLINE_V severni Evropi so Sasi, Briti in Kelti \xc5\xbee od zgodnjega obdobja spretno izdelovali predmete iz zlata. Imenitne primere filigranskih vzorcev spletenih iz zlatih \xc5\xbeic, so na\xc5\xa1li v anglosa\xc5\xa1kih grobovih, danes v Britanskem muzeju, predvsem bro\xc5\xa1ka iz Doverja in ro\xc4\x8daj me\xc4\x8da iz Cumberlanda. Staffordshirski zaklad iz anglosa\xc5\xa1kega zlata in srebra (okoli leta 700) so 5. julija 2009 odkrili na podro\xc4\x8dju Staffordshire v Angliji in vsebuje \xc5\xa1tevilne primere zelo finega filigrana, ga kot neverjetnega opisuje arheolog Kevin Leahy._NEWLINE_Irski filigranski izdelki iz obdobja Insular so bolj premi\xc5\xa1ljeni pri oblikovanju in izjemni v vzorcih. Royal Irish Academy v Dublinu ima \xc5\xa1tevilne relikviarije in osebne dragulje, pri katerih je filigranski okras izjemen. Bro\xc5\xa1ka Tara je kopija oziroma imitacija oblik in dekoracije, zato je dobro znana. Namesto drobnih kodrov ali volut z zlato nitjo, se irski filigran spreminja od primera do primera, eni niti lahko sledimo skozi razli\xc4\x8dne vozle in preplete, ki se \xc5\xa1irijo na velikih povr\xc5\xa1inah in jim je te\xc5\xbeko slediti z o\xc4\x8desom. Zdi se da dolga nit kar izgine, ne da bi prekinila nadaljevanje, oba konca pogosto tvorita glavo in rep ka\xc4\x8de ali po\xc5\xa1asti._NEWLINE_Relikviarij, ki vsebuje Zvon svetega Patricka, je prekrit z vozli in prepleti \xc5\xa1tevilnih oblik. Dva keliha, imenovana Ardagh Chalice so leta 1868 na\xc5\xa1li blizu Limericka, okra\xc5\xa1ena sta s filigranom izredne \xc4\x8distosti. Dvanajst plo\xc5\xa1\xc4\x8d na pasu okoli vaze, plo\xc5\xa1\xc4\x8da na vsakem ro\xc4\x8daju in okoli vzno\xc5\xbeja vaze imajo vrsto razli\xc4\x8dnih oblik zna\xc4\x8dilnih vzorcev kovanih v finem filigranu na sprednji strani podlage, narejene v repouss\xc3\xa9 tehniki (tehnika tol\xc4\x8denja kovine). _NEWLINE_Velik del srednjeve\xc5\xa1kih draguljarskih izdelkov po vsej Evropi vse do 15. stoletja, kot so relikviariji, kri\xc5\xbei, okrasje na palicah in drugi cerkveni predmeti, ka\xc5\xbeejo filigransko natan\xc4\x8dnost. Filigransko delo v srebru so z veliko spretnosti v srednjem veku prakticirali Mavri v \xc5\xa0paniji, z njimi se je raz\xc5\xa1irilo po vsem Iberskem polotoku, ter pre\xc5\xa1lo v \xc5\xa1panske kolonije v Ameriki. Portugalsko filigransko delo iz 17. in 18. stoletja je izredno zapleteno. Srebrni filigranski nakit, ob\xc4\x8dutljivo in umetni\xc5\xa1ko oblikovan, \xc5\xa1e vedno izdelujejo v velikih koli\xc4\x8dinah po vsej dr\xc5\xbeavi. _NEWLINE_Proizvodnja je raz\xc5\xa1irjena na Balearskih otokih in med prebivalstvom, ki meji na Sredozemsko morje. \xc5\xa0e vedno tudi po vsej Italiji in na Portugalskem, Malti, Makedoniji, Albaniji, Jonskih otokih in mnogih drugih delih Gr\xc4\x8dije. _NEWLINE_Srebrne filigranske bro\xc5\xa1ke in gumbi so bili narejeni tudi na Danskem, Norve\xc5\xa1kem in \xc5\xa0vedskem. Majhne veri\xc5\xbeice in obeski so dodatki, ki jih poznajo tudi na severu Evrope._NEWLINE_Nekaj zelo nenavadnih filigranskih izdelkov je bilo prineseno v Veliko Britanijo iz Abesinije po bitki pri Magdaleni: \xc5\xa1\xc4\x8ditniki rok, copate in skodelice, od katerih so nekateri zdaj v Victoria in Albert Museum. Izdelane so iz tankih plo\xc5\xa1\xc4\x8d iz srebra, na katerega so spajkani drugi elementi. Filigran je razdeljen na preproste vzorce, vmesni prostori pa so sestavljeni iz \xc5\xa1tevilnih vzorcev in zrn v razli\xc4\x8dnih presledkih.\n_START_SECTION_\nMetode izdelave in uporaba\n_START_PARAGRAPH_\nUmetnost je sestavljena iz kodranja, sukanja in pletenja fine gibke niti iz kovine, ki jih med seboj zdru\xc5\xbeimo na to\xc4\x8dki stika in s podlago, s pomo\xc4\x8djo spajkanja. Ko oblikujemo \xc5\xbeelen motiv, list za za\xc4\x8detek naredimo majhne kroglice s pomo\xc4\x8djo kovinske \xc5\xbeice ali kovino razre\xc5\xbeemo na majhne ko\xc5\xa1\xc4\x8dke ter s spajkalnikom zdru\xc5\xbeimo tako, da se oblikujejo naravno sferi\xc4\x8dne oblike, miniaturna zrna, ki se nekoliko razlikujejo eden od drugega.  Mala zrna ali kroglice iste kovine se pogosto postavljajo v volutah, na kri\xc5\xbei\xc5\xa1\xc4\x8dih ali v intervalih, na katerih je \xc5\xbeica. Bolj ob\xc4\x8dutljivo delo je obi\xc4\x8dajno za\xc5\xa1\xc4\x8diteno z okvirjem mo\xc4\x8dnej\xc5\xa1e \xc5\xbeice._NEWLINE_Bro\xc5\xa1ke, kri\xc5\xbei, uhani, gumbi in drugi moderni filigranski osebni okraski so obi\xc4\x8dajno obdani in razdeljeni po pasovih iz kvadratne ali ravne kovine, ki daje skladnost, ker sicer ne bi ohranili pravilno obliko. _NEWLINE_Oblikovanje filigranskega nakita in njegove tehnike sukanja in spajkanja, je imelo vlogo v drugih delih oblikovanja kovin, kot je kovanje \xc5\xbeeleza (obe\xc5\xa1alniki, vrata,...).'